open-index/open-wikipedia-markdown huggingface dataset:
மனித ஆற்றலால் கழிநிலை வெளியேற்றுதல்

இந்தியாவில் நிலவும் சாதியமைப்பின் படி, சாதியமைப்பின் கீழ்த்தட்டில் உள்ளவர்கள் மேல்தட்டில் உள்ளவர்களின் மலத்தை அள்ள வேண்டும் என்கிற இழிதொழிலே **மனித மலத்தை மனிதன் அள்ளுதலாகும்** ( Manual scavenging). மனித ஆற்றலால் விளக்குமாறு மற்றும் தகரம் தகடுகளை பயன்படுத்தி மனித கழிவுகள் அகற்றுதல் பணியில் ஈடுபடுத்தப்படுகிறார்கள். மேலும் இது சுகாதாரம் சார்ந்த பிரச்சினை ஆகும்.

## அரசியல்
1901 இல், மகாத்மா காந்தி 'மனித மலத்தை மனிதன் அள்ளுதல் ஒரு தேசிய அவமானம்  என்று கூறியுள்ளார். மேலும் அவர் வங்காளத்தில் காங்கிரஸ் கூட்டத்தில் 'பாங்கிஸ்' எண்ணப்படுபவர்களின் சமூக நிலைமைகள் குறித்து பிரச்சினையை எழுப்பினார்.

## புள்ளிவிவரம்
இந்தியாவில் 2011 மக்கள் தொகைக் கணக்கெடுப்பின்படி 7.50 லட்சம் பேர் இன்னமும் மலம் அள்ளும் பணியில் ஈடுபடுத்தப்பட்டிருப்பதாகக் கூறப்படுகிறது. ஆனால், இந்த இழிதொழிலுக்கு எதிராகப் போராடி வரும் அமைப்புகள் கணக்குப்படி 10.3 லட்சம் பேர் ஈடுபட்டுள்ளனர். இந்தியாவின் மிகப் பெரிய பொதுத்துறை நிறுவனமான ரயில்வேத் துறையில் பல்லாயிரம் துப்புரவுப் பணியாளர்கள் தண்டவாளங்களுக்கிடையிலான இருப்புப் பாதையில் மலம் அள்ளிக் கொண்டிருக்கிறார்கள். இதில் 98% சதவீதம் பெண்களே ஈடுபட்டுள்ளார்கள் .

## சட்டங்கள்
1993 இல் உலர் கழிப்பிட கட்டுமானம் மற்றும் பராமரிப்பு தடைச் சட்டம் நிறைவேற்றப்பட்டது. ஆனால் இதனை அமல்படுத்த உறுதியாக நடவடிக்கை எதுவும் மத்திய, மாநில அரசுகளால் மேற்கொள்ளப்படவில்லை. ஒருவர் கூட இந்தச் சட்டத்தில் தண்டிக்கப்படவில்லை என்பது இச்சட்டம் அமலானதன் முறையை வெளிப்படுத்துகிறது. நாட்டின் தலைநகரான தில்லியிலேயே 10,000 உலர் கழிப்பிடங்கள் இருப்பதாக புள்ளி விபரங்கள் தெரிவிக்கின்றன.

## நிதி ஒதுக்கீடு
இந்த இழி தொழிலை ஒழித்து இதில் ஈடுபட்டுள்ளவர்களுக்கு வேறு வேலைவாய்ப்பு மற்றும் மறுவாழ்வு அளிப்பதற்கு மத்திய பட்ஜெட்டில் 2011-12 ஆம் ஆண்டில் ரூ.100 கோடி ஒதுக்கப்பட்டிருந்தது. ஆனால், பின்னர் இது ரூ.35 கோடியாக வெட்டிச் சுருக்கப்பட்டது. 2012-13ல் இதற்காக ரூ. 98 கோடி பட்ஜெட்டில் ஒதுக்கப்பட்டது. ஆனால் ரூ. 20 கோடியாக இது குறைக்கப்பட்டது. இதிலும் கணிசமான தொகை வெறும் ஆய்வுப் பணிக்காகச் செலவிடப்பட்டது.

## மேற்கோள்கள்

## வெளியனைப்புக்கள்
*சபாய் கர்மச்சாரி அந்தோலன்
* கக்கூஸ் ஆவணப்படம்

பகுப்பு:சாதியம்
பகுப்பு:மனித உரிமை மீறல்கள்
பகுப்பு:கழிவறைகள்
பகுப்பு:கழிவு மேலாண்மை
பகுப்பு:சுகாதாரம்
மாஞ்சா வேலு

***மாஞ்சா வேலு*** 2010ல் வெளிவந்த தமிழ்த் திரைப்படமாகும். இதனை ஏ. வெங்கடேஷ் இயக்கினார். இத்திரைப்படத்தில் அருண் விஜய், கார்த்திக், பிரபு, தன்சிகா மற்றும் விஜயகுமார் ஆகியோர் நடித்திருந்தனர்.

## நடிகர்கள்
* அருண் விஜய் - வேலு
* கார்த்திக் (தமிழ் நடிகர்) - சுபாஷ் சந்திர போஷ்
* தன்சிகா - அஞ்சிலி
* பிரபு - கௌதம் கணேஷ்
* சந்தானம் - மாணிக்கம்
* சந்திரசேகர் - உமாபதி 
* ஹேமந் - தினேஷ்
* ரியாஷ் கான் - ஈஸ்வர பாண்டியன்
* இளவரசு - சிவஞானம்
* கஞ்சா கறுப்பு - பூசன்
* விஜயகுமார் - வேலுவின் தந்தை
* அனு ஹாசன் - சுபாஷ் சந்திர போஸ் மனைவி
* நிழல்கள் ரவி - அஞ்சலி தந்தை
* மீரா கிருஷ்ணன் - வேலு அம்மா
* தியாகு 
* சகீலா - பூசன் தாய்

## ஆதாரங்கள்

## மேற்கோள்கள்

பகுப்பு:2010 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அருண் விஜய் நடித்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:சந்தானம் நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
சாய் தன்சிகா

**தன்சிகா** () (20 நவம்பர் 1989) தமிழகத் திரைப்படத்துறையில் பணிபுரியும் ஓர் இந்திய நடிகையாவார். பேராண்மை திரைப்படத்தில் நடித்ததன்மூலம் தமிழ்த் திரைப்பட உலகில் பிரபலமானார். தஞ்சையில் பிறந்த இவரது தாய் மொழி தமிழ் ஆகும். அரவான், பரதேசி போன்ற தமிழ் படங்களில் நடித்துள்ளார். 2016 ஆம் ஆண்டு ரஜினிகாந்த்துடன் கபாலி படத்தில் நடத்துள்ளார். ஒரு சில தெலுங்கு மொழித் திரைப்படங்களிலும் நடித்து வருகிறார். இவர் இரண்டு முறை தென்னிந்திய பிலிம்பேர் விருதினைப் பெற்றுள்ளார்.

## சொந்த வாழ்க்கை
மே 2025 இல், சாய் தன்சிகா, யோகி டா படத்தின் பத்திரிகையாளர் சந்திப்பின் போது நடிகர் விஷாலுடனான தனது உறவை வெளிப்படையாக அறிவித்தார். மேலும் தாங்கள் ஆகஸ்ட் 29, 2025 அன்று அதிகாரப்பூர்வமாக திருமணம் செய்து கொள்வதாக அறிவித்தார்.

## திரைப்படப் பட்டியல்

## ஆதாரம்

## வெளியிணைப்புகள்
* 
*

பகுப்பு:வாழும் மக்கள்
பகுப்பு:1989 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:இந்திய நடிகைகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தஞ்சாவூர் மாவட்ட மக்கள்
பகுப்பு:தமிழ்நாட்டு நடிகைகள்
இளவரசு

**இளவரசு** ஓர் இந்தியத் திரைப்பட நடிகராவார். இவர் ஒளிப்பதிவாளராக தமிழ்த் திரைப்படத் துறையில் பணியாற்றியுள்ளார்.

இவர் 1986 இல் பாரதிராஜா இயக்கிய கடலோரக் கவிதைகள் திரைப்படத்தில்  
சத்யராஜ்  நண்பராக முதன்முதலாக நடித்தார். இவர் ஐம்பதிற்கும் அதிகமான திரைப்படங்களில் நடித்துள்ளார்.

## திரைப்படங்கள்
## நடிகராக

## ஒளிப்பதிவாளராக

## மேற்கோள்கள்

## வெளி இணைப்பு
* 

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:இந்திய நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:தமிழ்நாட்டுத் திரைப்பட நடிகர்கள்
மீரா கிருஷ்ணன்

**மீரா கிருஷ்ணன்** ஒரு இந்தியத் திரைப்படத்துறை நடிகராவார். இவர் தொலைக்காட்சி நிகழ்ச்சிகளிலும் நடித்துள்ளார். தூர்தர்சன் தொலைக்காட்சியில் செய்தி வாசிப்பாளராக இருந்து சன் தொலைக்காட்சியின் தொடர்களில் நடித்துள்ளார்.

## திரைப்படங்கள்

## இவற்றையும் காண்க
* உமா பத்மநாபன்

## மேற்கோள்கள்

## வெளியிணைப்பு
* 

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:இந்திய நடிகர்கள்
பகுப்பு:தமிழ்நாடு தொலைக்காட்சி நடிகைகள்
பகுப்பு:சென்னை நடிகைகள்
பகுப்பு:1968 பிறப்புகள்
நில் கவனி செல்லாதே

**நில் கவனி செல்லாதே** 2010ல் வெளிவந்த தமிழ்த் திரைப்படமாகும். இதனை ஆனந்த் சக்ரவர்த்தி இயக்கி நடித்திருந்தார். அவருடன் ஜெகன், தன்சிகா,லட்சுமி நாயர்ஸ ஆதித்யா தேவ் ஆகியோர் நடித்திருந்தனர்.

## நடிப்பு
* ஜெகன் 
* ஆனந்த் சக்ரவர்த்தி - சாம்
* லட்சுமி நாயர் -பிரியா
* தன்சிகா - ஜோ
* ராம்சி - அருண்
* ஆதித்யா தேவ் - சின்னப் பிரியா
* அழகம்பெருமாள்

## ஆதாரம்

பகுப்பு:2009 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
யா யா

***யா யா***  (Ya Ya (film)) 2013- இல் வெளிவந்த தமிழ் நகைச்சுவைத் திரைப்படமாகும். இதனை ஐ. ராஜசேகரன் எழுதி இயக்கியிருந்தார்.  சிவா, சந்தானம், தன்சிகா, சந்தியா ஆகியோர் முதன்மைக் கதாப்பாத்திரங்களில் நடித்திருந்தனர்.

## நடிகர்கள்
* சிவா - ராமராஜன் (தோனி)
* சந்தானம் (நடிகர்) - ராஜ்கிரன் (சேவாக்)
* தன்சிகா சீதா
* சந்தியா -கனகா
* சீனிவாசன் (நடிகர்)
* இளவரசு 
* ரேகா
* தேவதர்சினி 
* சித்ரா லட்சுமனன்
* ஆர்த்தி (நடிகை)

## மேற்கோள்கள்

## வெளியிணைப்பு
* 

பகுப்பு:இந்தியத் தமிழ்த் திரைப்படங்கள்
பகுப்பு:2013 தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சந்தானம் நடித்த திரைப்படங்கள்
மீனாட்சி (மலையாள நடிகை)

**மரியா மார்கரெட் சர்மிலி** (*Maria Margaret Sharmilee*) என்னும் இயற்பெயர் கொண்ட இவர் **மீனாட்சி** என்றும் **சர்மிலி** என்று அறியப்படுபவர். இவர் ஒரு மலையாளத் திரைப்பட நடிகையாவார். மேலும் இவர் மலையாளம், தமிழ், தெலுங்கு மொழித் திரைப்படங்களிலும் நடித்துள்ளார்.

## திரைப்பட பட்டியல்

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:1985 பிறப்புகள்
பகுப்பு:பத்தனம்திட்டா மாவட்ட மக்கள்
பகுப்பு:கேரள மக்கள்
புள்ளிப்படிமவியம்

**புள்ளிப்படிமவியம்** (Pointillism) என்பது, தூய நிறங்களைக் கொண்ட சிறு புள்ளிகளைக் குறிப்பிட்ட முறையில் நெருக்கமாக இட்டு ஓவியங்களை வரையும் ஒரு நுட்பம் ஆகும். ஜார்ஜசு செயுராத், பால் சிக்னாக் ஆகிய இருவரும் 1886 ஆம் ஆண்டில், உணர்வுப்பதிவியத்தில் இருந்து கிளைத்த ஒரு பிரிவாக இந்த முறையை உருவாக்கினர்.  

பகுப்பு:கலைப்பாணிகள்
விதர்ப்பதேசம்

**விதர்ப்பதேசம் ** விந்தியமலையின் தெற்கில் மலை அடிவாரம் முதல் கிழக்கில் **சிபரா** நதி உருவாகும் இடம் வரையிலும், மேற்கில் நர்மதை நதி உருவாகும் இடம் வரையிலும், பரவி இருந்த தேசம்.

## இருப்பிடம்
இந்த தேசத்தின்  பூமி சம தளமானது, விந்திய மலையின் ஓரத்தில் மிகவும் உயர்ந்தும் கொஞ்சம் கொஞ்சமாக வடக்கில் தாழ்ந்தும் பெரிய பெரிய மலைகள் நிறைந்தும் காணப்படுகிறது.

## மலை, காடு, விலங்குகள்
இந்த தேசமானது  விந்தியமலைக்கு அருகில் இருப்பதால் தொடர்குன்றுகள் நிறைந்தும், கற்பாறைகள் மிகுந்தும் வளம் குன்றியும், சிறிய காடுகளும், அவைகளில் கரடி, பன்றி, புலி, யானை, குயில், மயில், அணில் ஆகிய விலங்குகள் அதிகமாக இருக்கும்.

## நதிகள்
இந்த தேசத்தின் நதிகள் விந்தியமலையில் ஓடும் மலையருவிகளே ஆகும். இவற்றில் கும்பிலா நதி முக்கியமானதாகும்.

## விளைபொருள்
இந்த தேசத்தில் நெல், கோதுமை, கரும்பு முதலியனவும், தாமிரம், பித்தளை, முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களையும், இரும்பாலான ஆயுதங்களையும்  அம்மக்கள் பயன்படுத்தினர்.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
அவந்திதேசம்

**அவந்திதேசம் ** விதர்ப்பதேசத்திற்கு நேர்மேற்கில் சர்மண்வதீ நதி உருவிகும் இடத்தில், விந்தியமலையின்வடபாகமாக விந்தியமலை வரையிலும், பரவி இருந்த தேசம்.

## இருப்பிடம்
இந்த தேசம்  பூமி விந்திய மலையின் அடிவாரத்தில் உயர்ந்தும் கொஞ்சம் கொஞ்சமாக வடக்கில் தாழ்ந்தும் பெரிய பெரிய மலைகள் நிறைந்தும் காணப்படுகிறது.

## மலை, காடு, விலங்குகள்
இந்த தேசத்திற்கு  வடக்கிலுள்ள விந்தியமலைக்கு வடக்கிலுள்ள திரிபரஸ்தலத்திற்கு நான்கு புறத்திலும், அதற்கு தெற்கிலும்,   தொடர்குன்றுகள் நிறைந்தும் உள்ளது. கந்தவான் என்னும் மலைக்குன்றில் அகில், சந்தனமரங்களும், காட்டுவாழைமரங்களும், சிறிய காடுகளும், அவைகளில் மான், கரடி, பன்றி, புலி, யானை, குயில், மயில், அணில் ஆகிய விலங்குகள் அதிகமாக இருக்கும்.

## நதிகள்
இந்த தேசம் நதிகள் தெற்கிலிருந்து வடக்குமுகமாய் ஓடும் சர்மண்வதீ நதியுடன், கந்தவதி மலை என்னும், மலையின் அடிவாரம் வரை  ஓடும் ஆறு கலிந்து நதி ஆகும். இதனை மகாகவி காளிதாசன் தனது காப்பியத்தில் பாடியுள்ளார்.

## விளைபொருள்
இந்த தேசத்தில் நெல், கோதுமை, கரும்பு முதலியனவும், தாமிரம், பித்தளை, முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களையும், இரும்பாலான ஆயுதங்களையும்  அம்மக்கள் பயன்படுத்தினர்.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
பகுப்பு:மத்தியப் பிரதேச வரலாறு
மாளவதேசம்

**மாளவதேசம் ** கூர்சரதேசத்திற்கு வடகிழக்கிலும், அவந்திதேசத்திற்கு வடமேற்கிலும், அஸ்தமனகிரிக்கு கிழக்கிலும், நடுவில் சம்மான,சதுரமான பூமியில் பரவி இருந்த தேசம்.

## இருப்பிடம்
இந்த தேசத்தின்  தென்கிழக்கு பாகத்தில் மாத்திரம் மண் மிருதுவாகவும், செழிப்பும் நிறைந்தும் காணப்படுகிறது.

## மலை, காடு, விலங்குகள்
இந்த மாளவதேசத்திற்கு  மேற்கில் அஸ்தகிரி என்னும் மலையும், அஸ்தகிரிக்கும், சிம்மதேசத்தின் தென்கிழக்கில் கடற்கரையை ஒட்டி பிரம்மபுத்திரா நதியை ஒட்டி உதயகிரிக்கும், கிழக்கு மேற்காக திரிகூடம், அஸ்தகிரி மகாகாளமலையும்,   சிறிய காடுகளும், அவைகளில் மான், கரடி, பன்றி, புலி, யானை, குயில், மயில், அணில் ஆகிய விலங்குகள் அதிகமாக இருக்கும்.

## நதிகள்
இந்த தேசத்தின் நதிகள் மேற்கில் உள்ள  அஸ்தகிரி மகாகாளமலையிலிருந்தும், வடமேற்கில் உள்ள திரிகூட மலையிலிருந்தும், சிறு, சிறு நதிகள் தெற்கு, வடக்கு பூமியை செழிக்கச்செய்து கிழக்குமுகமாகசென்று  சர்மண்வதீ நதியுடன் இணைகிறது.

## விளைபொருள்
இந்த தேசத்தில் கடலை, கொள்ளு,  முதலியன அதிகமாய் விளைந்தும், தாமிரம், பித்தளை, முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களையும், இரும்பாலான ஆயுதங்களையும்  அம்மக்கள் பயன்படுத்தினர்.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
கொங்கணதேசம்

**கொங்கணதேசம் **(அல்லது) **சௌராஷ்டிரதேசம்** மகாராட்டிரதேசத்திற்கு வடக்கிலும், விந்தியமலையின் தெற்கு அடிவரம் முதல் மேற்குக்கடற்கரை ஓரமாய் **பாண்டுரங்கபுரம்** வரை சம்மான,சதுரமான பூமியில் பரவி இருந்த தேசம். இதற்கு சௌராஷ்டிரதேசம் என்ற பெயரும் உண்டு.

## இருப்பிடம்
இந்த தேசத்தின்  தெற்குபாகத்திற்கு ஜில்லகம் என்ற ஒரு உபதேசமுண்டு. இந்த தேசத்தின் மேற்கு கடற்கரை ஓரமாய் பெரிய மலைகளும், கற்பாறைபூமிகளும்,  மிருதுவாகவும், செழிப்பும் நிறைந்தும் காணப்படுகிறது.

## மலை, காடு, விலங்குகள்
இந்த தேசத்திற்கு  கிழக்கில் அதிகமான அளவில் சிறு மலைகளும், அருகில் தண்டகாரண்ய வனமும் உள்ளது. தென்கிழக்கில் சாத்புரா என்னும் பெரிய மலை உள்ளது. இதை ஒட்டி  சிறிய காடுகளும், அவைகளில் மான், கரடி, பன்றி, புலி, குரங்கு, குயில், மயில், அணில் ஆகிய விலங்குகள் அதிகமாக இருக்கும்.

## நதிகள்
இந்த தேசத்தின் நதிகள் தென்கிழக்கிலிருக்கும் **சாத்புரா**  மலையிலிருந்தும், சிறு, சிறு நதிகள் தெற்கு, வடக்கு பூமியை செழிக்கச்செய்து கிழக்கு முகமாகசென்று கடலில் இணைகிறது. இந்த நதிக்கு **கோதாவரி** என்று பெயர்.

## விளைபொருள்
இந்த தேசத்தில் கடலை, கொள்ளு, பருத்தி  முதலியன அதிகமாய் விளைந்தும், தாமிரம், பித்தளை, முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களையும், இரும்பாலான ஆயுதங்களையும்  அம்மக்கள் பயன்படுத்தினர்.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
கூர்சரதேசம்

**கூர்சரதேசம் ** விந்தியமலையின் மேற்குபாகத்திலும், அஸ்தகிரிக்கு தெற்கிலும், கோமதிநதிக்கும், நர்மதா நதிக்கு சமீபத்தில் இருக்கும் ஆம்கூடம் என்னும் மலை வரை வில்போல் வளைந்து பரவி இருந்த தேசம்.

## இருப்பிடம்
இந்த தேசத்தின் ஆரம்பத்தில் அஸ்தகிரியை அடுத்தும்,மேற்குக் கடலை ஒட்டியும், வளைவாய் சென்று கோமதி, நர்மதா ஆகிய நதிகளைத்தாண்டி   தெற்கு வரை மணல்கலந்த பூமியும், ஆம்ரகூடம், விந்தியம், அஸ்தகிரி இந்த மலைகளின் அடிவாரம் வரை கொஞ்சம் கற்பாறை கலந்தபூமியாய் இருக்கும்.

## மலை, காடு, விலங்குகள்
இந்த தேசத்திற்கு விந்தியமலையும் அஸ்தகிரியுமே மலைகள். இதை ஒட்டி சிறு வனமும் உள்ளது.  இதை ஒட்டி  சிறிய காடுகளும், அவைகளில் மான், கரடி, பன்றி, ஒட்டகம், குரங்கு, ஆகிய விலங்குகள் அதிகமாக இருக்கும்.

## நதிகள்
இந்த தேசம் வில் போல் வளைந்து உள்ளதால் விந்தியமலையின் தென்பாகத்தில் உள்ள மதுமான் என்னும் மலையிலிருந்து கோமதி என்னும் நதி உற்பத்தியாகி மேற்கு முகமாக சென்று மேற்குகடலில் இணைகிறது. ஆரம்கூட மலையில் உற்பத்தியாகும் நர்மதா நதி இந்த கூர்சரதேசத்தில் செழிப்பை உண்டு பண்ணிவிட்டு மேற்குகடலில் இணைகிறது.

## விளைபொருள்
இந்த தேசத்தில் கடலை, கொள்ளு, பருத்தி  முதலியன அதிகமாய் விளைந்தும், தாமிரம், பித்தளை, முதலிய உலோகப் பொருள்களாலான வெகு அழகாய், நேர்த்தியாய் செய்யப்பட்ட பாத்திரங்களையும், இரும்பாலான ஆயுதங்களையும்  அம்மக்கள் பயன்படுத்துகின்றனர். இந்த தேசத்தவர்கள் மகாராட்டிரம், ஆந்திரம், யவனம், வங்கம், கோசலம், குரு, சூரசேநம் அகிய தேசங்களில் ரத்தினம், பட்டு முதலியனவையும் வியாபாரம் செய்கின்றனர்.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
ஆபீரதேசம்

**ஆபீரதேசம் ** சிந்துதேசத்தின் கிழக்கிலும், குந்தி, குந்தல தேசங்களுக்கு நேர்மேற்கிலும், திரிகூட மலைக்கு வடக்கிலும்,அகன்று பரவி இருந்த தேசம்.

## இருப்பிடம்
இந்த தேசத்தின் மேற்குப்பாகத்தில் கொஞ்ச பூமிதான் விவசாயத்திற்கு ஏற்ற பூமி, சால்வதேசம் வரை மணல்கலந்த பூமியும், மற்ற பாகங்களில் குன்றுகளும், கற்பாறை கலந்தபூமியாய் இருக்கும்.

## மலை, காடு, விலங்குகள்
இந்த தேசத்தின் தென்கிழக்கிலும், தெற்கிலும் ஆதர்சாவளி (ஆரவல்லி) என்னும் பெரிய மலைத்தொடர் இந்த தேசம் முழுதும் பரவியுள்ளது. இதை ஒட்டி பெரிய பாழைவனமும்  சிறிய காடுகளும், அவைகளில் கொடிய விலங்குகள் அதிகமாக இருக்கும்.

## நதிகள்
இந்த தேசத்தின் மேற்கு எல்லையில் ஓடும் சிந்து நதியே முக்கிய நதியாகும். ஆதர்சாவளி (ஆரவல்லி) உருவாகும் சிறு,சிறு ஓடைகள் சிந்துநதியுடன்  இணைகிறது. சில நதிகள் கிழக்குமுகமாய் ஓடி **சர்மண்வதீ** நதியுடன் இணைகிறது.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
சால்வதேசம்

**சால்வதேசம் ** ஆபீரதேசத்தின் வடக்கிலும், விராடதேசம், சூரசேனதேசங்களுக்கு மேற்கிலும், சதத்ருநதியின் தென்பாக பூமியில் அகன்று பரவி இருந்த தேசம்.

## இருப்பிடம்
இந்த தேசம் மிகவும் சின்ன தேசமாகும். விவசாயத்திற்கு ஏற்ற பூமியாய் இருக்கும்.

## மலை, காடு, விலங்குகள்
இந்த தேசத்திற்கு மலைத்தொடர், காடுகளும், அவைகளில் கொடிய விலங்குகள் என்பதே கிடையாது.

## நதிகள்
விபாசாநதியும், சதத்ருநதியும், மத்சுயதேசத்தைக் கடந்து ஒரு பெரிய நதியாக மாறி இந்த தேசத்தை செழிக்க வைத்து மேற்கு எல்லையில் ஓடும் சிந்துநதியுடன் இணைகிறது.

## விளைபொருள்
இந்த தேசத்தில் பட்டு, கரும்பு, பருத்தி, திராட்சை,  முதலியன அதிகமாய் விளைந்தும், இந்த தேசத்தவர்கள் மகாராட்டிரம், ஆந்திரம், யவனதேசம், வங்கம், கோசலம், குருதேசம், சூரசேனம் அகிய தேசங்களில் ரத்தினம், பட்டு முதலியனவையும் வியாபாரம் செய்கின்றனர்.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
சிந்துதேசம்

**சிந்துதேசம் ** வநாயுதேசத்தின் தெற்கிலும்,ஆபீரதேசத்திற்கு மேற்கிலும், சௌவீரதேசத்திற்கு வடக்கிலும், பாரியாத்ரம் என்னும் சிறு குன்றின் மேற்கு அடிவரையிலும், மகாமலையின் தென்மேற்கு தொடர்ச்சி வரையிலும் நீண்டு, அகலம் குறுகியதாய் பரவி இருந்த தேசம்.

## இருப்பிடம்
இந்த தேசத்தின் மண் மிகவும் குளிர்ந்ததாகவே இருக்கும், விவசாயத்திற்கு ஏற்ற களிமண் பூமியாய் இருக்கும்.

## மலை, காடு, விலங்குகள்
இந்த தேசத்திற்கு தென் மேற்கு மூலையில் பாரியாத்ரமலை, நீலகிரி மலை என உள்ளது. இந்த மலைத்தொடரின் நான்கு புறத்திலும் காடுகளும், மூங்கில், கடம்பு, வனத்தாழை, திந்துகம், பூர்சம், வேலை, காட்டுத்துளி (கருநாகமரம்) அடர்ந்து காணப்படும், மலைப்பாம்பு, இருதலைப்பாம்பு, ஜலமண்டலி, பதினாறுகால் தேள்( கல்தேள்), யானை, கரடி, புலி, குதிரை,பன்றிமுதலிய  விலங்குகள் அதிகம்.

## நதிகள்
இமய மலையில் உற்பத்தியாகி தெற்குமுகமாய் ஓடி, சிந்துதேசத்தின் கிழக்கில் ஐராவதிநதியும், விபாசாநதியும் சேர்ந்து இந்த தேசத்தை செழிக்க வைத்து மேற்கு எல்லையில் ஓடும் சிந்து  நதியுடன் இணைகிறது.

## விளைபொருள்
இந்த தேசத்தில் பட்டு, கரும்பு, பருத்தி, திராட்சை,  முதலியன அதிகமாய் விளைந்தும், இந்த தேசத்தவர்கள் மகாராட்டிரம், ஆந்திரம், யவனம், வங்கம், கோசலம், குரு, சூரசேநம் அகிய தேசங்களில் ரத்தினம், பட்டு முதலியனவையும் வியாபாரம் செய்கின்றனர்.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
சௌவீரதேசம்

**சௌவீரதேசம் ** சிந்துதேசத்திற்கு தெற்கிலும்,மாளவதேசத்திற்கு வடமேற்கிலும், மண்ணும், மணலும் கலந்து பரவி இருந்த தேசம்.

## இருப்பிடம்
இந்த தேசம் சிந்துநதியை எல்லையாக வைத்துக்கொண்டு தென்மேற்கில் பாரியாத்ரம் என்னும் மலையின் அடிவாரம் வரையிலும், தென்கிழக்கில் இருக்கும் திரிகூட மலையின் வடமேற்கு பாகம் முழுமைக்கும் மூன்று திசைகளிலும் உயர்ந்தும், மேற்கு பாகத்தில் மட்டும் தாழ்ந்தும் ஒரு பெரிய பூமியாய் இருக்கும்.

## மலை, காடு, விலங்குகள்
இந்த தேசத்திற்கு தென் மேற்கு மூலையில் பாரியாத்ரமலை, தென் கிழக்கில் திரிகூடமலையும் உள்ளது. இந்த தேசத்தின் வடகிழக்கில் விதர்ப்பதேசத்தின் அருகில் தேவகிரி என்ற மலையும் உண்டு.

## நதிகள்
இந்த சௌவீரதேசத்திற்கு தேவகிரி மலையில் உற்பத்தியாகி இத்தேசத்தை குறுக்காக தாண்டி , இந்த தேசத்தை செழிக்க வைத்து மேற்கு எல்லையில் ஓடும் சிந்து  நதியுடன் இணைகிறது.

## விளைபொருள்
இந்த தேசத்தில் பட்டு, கரும்பு, பருத்தி, திராட்சை,  முதலியன அதிகமாய் விளைந்தும், இந்த தேசத்தவர்கள் மகாராட்டிரம், ஆந்திரம், யவனம், வங்கம், கோசலம், குரு, சூரசேனம் அகிய தேசங்களில் ரத்தினம், பட்டு முதலியனவையும் வியாபாரம் செய்கின்றனர்.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
பாரசீகதேசம்

**பாரசீகதேசம் ** பர்பரதேசத்திற்கு மேற்கிலும்,காந்தாரதேசத்திற்கும்,கிராததேசத்திற்கும் தென்மேற்கிலும், சமமான பூமியாய் மிகவும் அகன்று பரவி இருந்த தேசம்.

## இருப்பிடம்
இந்த தேசம் சரியான வெப்பத்தையும், குளிரையும் எப்பொழுதும் அடையாமல் ஒரேவிதமான குளிர்காற்று வீசுவதால் இங்குள்ளோர் வெண்மை நிறத்தவர்களாக இருப்பார்கள்.

## மலை, காடு, விலங்குகள்
இந்த தேசத்திற்கு தெற்கில் மகாமலைத் தொடரும், வடக்கில் கிராத பெருமலையும், கிழக்கில் பர்பரதேச மலையும் உள்ளது. இந்த தேசத்தின் வடக்கில் **சீமாமலை** என்ற மலையும் உண்டு. இத்தேசத்தின் காடு|காடுகளில் பச்சைக்கிளி, பஞ்சவர்ணக்கிளி, குயில், மயில், சிறுகுருவி, ஊர்க்குருவி ஆகியவையும், உயர்சாதிக்குதிரையும், யானைகளும் அதிகம் உண்டு. பச்சைமரகதகற்களும், கோமேதகக் கற்களும்,மலைச்சாரள்களில் கிடைக்கிறது.

## நதிகள்
இந்த பாரசீகதேசத்திற்கு **ரதசித்ரை** என்ற நதி இந்த தேசத்தை செழிக்க வைத்து கிழக்குமுகமாய் ஓடி பர்பரதேசத்தின் மேற்கு மலையில் உள்ள ஒரு ஏரியில் இணைகிறது.

## விளைபொருள்
இந்த தேசத்தில் தேக்கு, பலா, பிரம்பு, திந்துகம், பூர்சரம்  முதலியன அதிகமாய் விளைகிறது.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
சித்தர் சிவஞானி கலை மற்றும் அறிவியல் கல்லூரி

**சித்தர் சிவஞானி கலை மற்றும் அறிவியல் கல்லூரி** புதுவையிலிருந்து சென்னை செல்லும் கிழக்குக் கடற்கரைச் சாலையில் தமிழ்நாட்டு எல்லைப் பகுதியில் பொம்மையபாளையம் என்னும் கிராமப்பகுதியில் அமைந்துள்ளது. 

## தோற்றம்
கிராமப் புற மாணவர்களும் நகர்ப்புற மேல்நிலைக் கல்வியைக் கற்க வேண்டும். அறிவியல் கல்வியோடு ஆன்மக் கல்வியும் அளிக்கப்பட வேண்டும் என்னும் நோக்கத்தில் இக்கல்லூரி தோற்றம் பெற்றது. மயிலம் பொம்மபுர ஆதீனம் 20ஆம் பட்டம் தவத்திரு சிவஞானபாலய சுவாமிகளின் அருளாணையின் வண்ணம் இக்கல்லூரி 2009ஆம் ஆண்டு தோற்றம் பெற்றது. இக்கல்லூரி மயிலம் பொம்மபுர ஆதீன அறக்கட்டளைக்குச் சொந்தமான கல்லூரியாகும்.

## வெளி இணைப்புகள்
*அதிகாரபூர்வ இணையதளம் 

பகுப்பு:தமிழ்நாட்டு கலை மற்றும் அறிவியல் கல்லூரிகள்
அங்கிள் சாம் ஃகோட்டாம்

**அங்கிள் சாம் ஃகோட்டாம்** (ஆங்கிலம்: *Uncle Sam Goddamn*) என்பது பிரதர் அலியின் *த அண்டிசுபியூட்டட் றூத்* (*The Undisputed Truth*) என்ற ஆங்கில இசைத்தட்டின் இரண்டாவது தனிப் பாடல் ஆகும்.  இப் பாடல் மே 4, 2007 ஆம் ஆண்டு வெளியிடப்பட்டது.  இப் பாடல் ஐக்கிய அமெரிக்க அரசைக் கடுமையாக விமர்சிக்கிறது.  அமெரிக்கப் பழங்குடிமக்கள் படுகொலைகள், அடிமைத்தனம், படைத்துறை-தொழில்துறைக் கூட்டமைப்பு, வரிப் பணத்தால் முன்னெடுக்கப்படும் போர்களும் வன்முறை, பொருள் முதன்மை மோகம், ஏழைகளுக்கு உதவாதல் போன்றவற்றை இப் பாடல் விமர்சிக்கிறது.

இந்தப் பாடலுக்காக பிரதர் அலி விமர்சிக்கப்பட்டார்.  அவருக்கு ஆதரவு வழங்கிய வணிகங்கள் நிறுத்திக் கொண்டன.
## மேற்கோள்கள்

## வெளி இணைப்புகள்
*"Uncle Sam Goddamn"

பகுப்பு:ஆங்கிலப் பாடல்கள்
வேலம்மாள் பள்ளி

**வேலம்மாள் மெட்ரிகுலேஷன் மேல்நிலைப்பள்ளி** இந்தியாவின், தமிழ்நாட்டில் உள்ள திருவள்ளூர் மாவட்டத்தின் பஞ்சட்டி எனும் ஊரில் உள்ள ஒரு பன்னாட்டு பள்ளியாகும். இப்பள்ளியில் கிண்டர் கார்டன் முதல் பன்னிரண்டாம் வகுப்பு வரை பாடம் கற்பிக்கப்படுகிறது. இது ஒரு உறைவிடப் பள்ளியாகும். இது வேலம்மாள் கல்வி நிறுவனங்களின் ஒரு கிளை நிறுவனமாகும்.  நடுவண் இடைநிலைக் கல்வி வாரியத்தின் (Central Board of Secondary Education) பாடத்திட்ட அடிப்படையில் பாடங்கள் கற்பிக்கப்படும் பள்ளியாகும்.

## விளையாட்டுத்துறை
இப்பள்ளியில் காற்பந்து, கூடைப்பந்து, சதுரங்கம், நீச்சல், ஓட்டப்பந்தயம், கைப்பந்து போன்ற விளையாட்டுக்கள் கற்றுத்தரப்படுகிறது.

## வெளியிணைப்புகள்
வேலம்மாள் பள்ளியின் தளம்

பகுப்பு:திருவள்ளூர் மாவட்டப் பள்ளிகள்
வநாயுதேசம்

**வநயுதேசம் ** பர்பரதேசத்திற்கு தெற்கிலும்,சிந்துதேசத்திற்கும்வடக்கிலும், சிந்துநதியின் மேற்குக் கரையில் சதுரமான சமமான பூமியாய் பரவி இருந்த தேசம்.

## இருப்பிடம்
இந்த தேசத்தின் பூமி மட்டமானது, மேற்கு திசையில் இருக்கும் மலையின் அடிவாரத்தில் சற்று உயர்ந்தும், கிழக்குமுகமாய் கொஞ்சம் தாழ்ந்தும், இந்தத் தேசத்தின் எல்லையாக ஓடும் சிந்துநதியின் அருகில் சரிவாகவும், மண்பாக பூமியைவிட மணல்பாகமுள்ள பூமியே அதிகமாக இருக்கும்.

## மலை, காடு, விலங்குகள்
இந்த தேசத்திற்கு வடக்கில் சகம், கக்ஷம், என்னும் இரு பெரியமலையும், இந்த இரு மலைகளும் மேற்கில் நீண்டு மகாமலை அடிவாரத்தோடு இணைந்து உள்ளது. இத்தேசத்தின் காடுகளில் பச்சைக்கிளி, பஞ்சவர்ணக்கிளி, குயில், மயில், சிறுகுருவி, ஊர்க்குருவி ஆகியவையும், உயர்சாதிக்குதிரையும் அதிகம் உண்டு. 
## நதிகள்
இந்த **வநயுதேசத்திற்கு** சகம், கக்ஷம், என்னும் இரு பெரியமலையிலிருந்து உற்பத்தியாகும் கன்யகா என்ற நதி இந்த தேசத்தை செழிக்க வைத்து தேற்குமுகமாய் ஓடி, கிழக்குமுகமாய் திரும்பி சிந்துநதியுடன் இணைகிறது.

## விளைபொருள்
இந்த தேசத்தில் தேக்கு, பலா, பிரம்பு, திந்துகம், பூர்சரம்  முதலியன அதிகமாய் விளைகிறது.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
கிராததேசம்

**கிராததேசம் ** காசுமீரதேசத்திற்கு நேர்தெற்கிலும்,சிந்துநதியின் மேற்குக் கரையில் சதுரமான சமமான பூமியாய் பரவி இருந்த தேசம்.

## இருப்பிடம்
இந்த தேசத்தின் பெரும்பாகங்களில் சமவெளி இல்லாமலும், சற்று உயர்ந்தும், கொஞ்சம் தாழ்ந்தும், ஆழமான நீரோடைகளும், சமமான, மட்டமான  பூமியே அதிகமாக இருக்கும்.

## மலை, காடு, விலங்குகள்
இந்த தேச பூமியானது அடர்ந்த காடுகளாலும், பெரியமலைகளினாலும், சூழப்பட்டுள்ளதால், இத்தேசத்தின் காடுகளில் புலி, சிங்கம், கரடி, குரங்கு, மலைப்பாம்பு முதலிய காட்டு விலங்குகளும், காட்டு ஆடுகளும் அதிகம் உண்டு. 
## நதிகள்
இந்த **கிராததேசத்திற்கு** சிந்துநதி வடக்கிலிருந்து தெற்குமுகமாய் ஓடி இந்த தேசத்தை செழிக்க வைத்து மேற்குமுகமாய் ஓடி, பிறகு காசுமீரதேசத்தின் வடகிழக்கில் இறங்கி, காந்தாரதேசத்தின் கிழக்கு பூமியில் ஓடி மேற்கு கடலில் இணைகிறது.

## விளைபொருள்
இந்த தேசத்தில் தங்கம், வெள்ளி, தாமிரம், திந்துகம், பூர்சரம்  முதலியன உலோகங்களை தோண்டி எடுக்கும் பணிகளையே அதிகம் செய்கின்றனர்..

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
காந்தார தேசம்

**காந்தாரதேசம் ** காசுமீரதேசத்திற்கு மேற்கிலும்,கிராததேசத்திற்கு வடகிழக்கிலும், மத்ரதேசத்திற்கு வடமேற்கிலும் அகன்ற பூமியாய் பரவி இருந்த தேசம். இந்நாடு மகாஜனபத நாடுகளில் ஒன்றாகும். மகாபாரதம் இதிகாசத்தில் காணப்படும் கதை மாந்தர்களான காந்தாரி, சகுனி, உல்லூகன் ஆகியோர்  காந்தார நாட்டைச் சேர்ந்தவர்கள்.

## இருப்பிடம்
பரத கண்டத்தில் வடமேற்கில் இருந்த தேசத்தின் தெற்குபாகத்தில் பதினாறில் ஒரு பாகம்தான்  பூமியாகவும், எஞ்சிய பூமி கற்பாறைகளும், அடர்ந்த காடுகளாகவும் இருக்கும்.

## மலை, காடு, விலங்குகள்
இந்த தேசத்தின் மேற்கு எல்லை முழுவதும் மகாமலையின் தொடர் குன்றுகளும், அடர்ந்த காடுகளாலும், பெரியமலைகளினாலும், சூழப்பட்டுள்ளதால், இத்தேசத்தின் காடுகளில் நரி, சமரி(சாமரை), கரடி, பூனை, புலி, கீரி, பாம்பு முதலிய காட்டு விலங்குகளும், காட்டு மரங்களும் அதிகம் உண்டு. 
## நதிகள்
இந்த காந்தாரதேசத்திற்கு மகாமலைத் தொடரிலிருந்து சிறு, சிறு ஆறுகள் மேற்கிலிருந்து கிழக்கு முகமாய் ஓடி இந்த தேசத்தை செழிக்க வைத்து பின் தெற்குமுகமாய் ஓடும் சிந்து நதியுடன் இணைகிறது.

## இதனையும் காண்க
* மகாஜனபதம்

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:மகாபாரதத்தில் நாடுகள்
பகுப்பு:பாக்கித்தான் வரலாறு
பகுப்பு:மகாபாரத நிகழிடங்கள்
இந்திய இலங்கை உறவுகள்

**இந்திய-இலங்கை உறவுகள்** என்பது இலங்கை சனநாயக சோசலிச குடியரசு  மற்றும் இந்திய குடியரசு இடையிலான இருதரப்பு உறவுகளைக் குறிக்கும்.  பொதுவாக இவ்விரு நாடுகளுக்கும் இடையிலான உறவு நட்பு முறையில் தான் இருந்தது, ஆனால் இலங்கைப் போரினாலும் தமிழர்கள் இனப்படுகொலை நடந்ததாலும் இருதரப்பு உறவுகளில் விரிசல்கள் உள்ளன. இந்தியாவிற்கு பாக் சலசந்தியால் பிரிக்கப்பட்ட அண்டை நாடு  இலங்கை மட்டுமே; இந்தியாவிற்கு அருகில் இருக்கும் அண்டை நாடும் இலங்கை ஆகும். இரு நாடுகளும் ஏறத்தாழ 2500 ஆண்டுகளாக அறிவு சார்ந்த, பண்பாட்டு, மத மற்றும் மொழித் தொடர்பைக் கொண்டுள்ளன.

## மேற்கோள்கள்

பகுப்பு:இந்தியாவின் இருதரப்பு உறவுகள்
சிக்கய்ய அரசு கலை மற்றும் அறிவியல் கல்லூரி

**சிக்கய்ய அரசு  கலை மற்றும் அறிவியல் கல்லூரி** (முன்னர் *Chikkaiah Naicker College*) என்பது தமிழ்நாட்டின், ஈரோடில் அமைந்துள்ள ஒரு கலை அறிவியல் கல்லூரி ஆகும். இந்த கல்லூரி பாரதியார் பல்கலைக்கழகத்துடன் இணைவுபெற்றது ஆகும். இந்த கல்லூரியில் கலை, வணிகம் மற்றும் அறிவியல் ஆகிய துறைகளில் பல்வேறு படிப்புகள் வழங்கப்படுகிறது.

## வரலாறு
இக்கல்லூரியானது ஈரோடு நகரின் மையத்தில் அமைந்துள்ள ஒரு கல்லூரி ஆகும், இது கோவையில் உள்ள பாரதியார் பல்கலைக்கழகத்தின் இணைவுக் கல்லூரியாகும். இக்கல்லூரியானது பெரியார் ஈ. வே. இராமசாமியின் வழிகாட்டுதலின் பேரில், மகாஜன பள்ளிக் குழுமத்தால் பொதுமக்களிடம் இருந்து நிலம் மற்றும் பணமாக பெறப்பட்ட நன்கொடைகள், உதவியால் 1954 சூலை 12 ஆம் நாள் நிறுவப்பட்டது. 52 ஏக்கர் பரப்பில் முதலில் "மகாஜன கல்லூரி" என்று பெயரில் துவக்கப்பட்ட இக்கலூரி 1959 இல் சிக்கய்ய நாயக்கர் மகாஜனக் கல்லூரி என்றும், 1970 இல் சிக்கய்ய நாயக்கர் கல்லூரி என்றும் பெயர் மாற்றங்கள் மேற்கொள்ளப்பட்டன.  150 மாணவர்களுடன் சிறியதாக துவக்கப்பட்ட இக்கல்வி நிலையமானது,  அறுபது ஆண்டுகளில் 1200 மாணவர்கள் பயிலக்கூடியதாகவும், பட்ட மேற்படிப்புகளை வழங்குவதாகவும்,  ஆராய்ச்சி நிறுவனமாக வளர்ந்துள்ளது. இங்கு 11 இளங்கலை படிப்புகளும், 03 முதுகலைப் படிப்புகளும், பட்டைய படிப்புகள்,  முழுநேர மற்றும் பகுதிநேர ஆராய்ச்சி திட்டங்களைக் கொண்டுள்ளது.

இக்கல்லூரியானது பல தசாப்தங்களாக மாநிலத்தின் ஒரு முக்கிய கல்லூரியாக இருந்துவந்துள்ளது. இந்தியாவின் முன்னாள் தலைமை நீதிபதியும், கேரள ஆளுநருமான திரு. கே. சதாசிவம் உட்பட பல புகழ்பெற்ற மாணவர்கள் இந்த நிறுவனத்தின் இருந்து வந்தவர்களே.

இக்கல்லூரியில் ஆராய்ச்சிப் படிப்புகள் 1983 ஆம் ஆண்டில் துவக்கப்பட்டன. 

மகாஜன பள்ளிக்குழுமம் *சிக்கய்ய நாயக்கர் மேலாண்மைக் குழுமம்* என்ற பெயரில் ஒரு குழுமத்தை உருவாக்கி பதிவு செய்தது. இச்சங்கம் காலப் போக்கில் செயல்படாததால், ஈரோடு மாவட்ட பதிவாளர் அதன் பெயரை சங்கங்களின் பட்டியலில் இருந்து 1995 மே 3 அன்று அறிவிப்பு வெளியிட்டார். இதனால் சங்கம் கலைக்கப்பட்டதாக கருதப்படுகிறது. இந்த கல்லூரியானது அரசு உதவி பெறும் நிறுவனமாக இருந்தாலும், கடந்த 17 ஆண்டுகளாக (1998 முதல்)  தமிழக அரசால் நேரடியாக நிர்வகிக்கப்படுகிறது. 2022 ஆண்டு மார்ச் மாதம் தமிழக அரசு செய்த சட்டத் திருத்தத்தின் மூலம் கல்லூரி முழுமையாக அரசு கல்லூரியாக மாற்றப்பட்டு சிக்கய்ய அரசு கலை மற்றும் அறிவியல் கல்லூரி எனப் பெயர் மாற்றப்பட்டது.

## அங்கீகாரம்
கல்லூரியானது பல்கலைக்கழக மானியக் குழுவின் (யுஜிசி) அங்கீகாரம் பெற்றுள்ளது. மேலும் 'என்ஏசிசி'யால் 'ஏ'  தரச் சான்றை பெற்றுள்ளது 

## துறைகள்
இக்கல்லூரியில், தமிழ்த்துறை, ஆங்கிலத்துறை, வணிகவியல், பொருளியல், இயற்பியல், தாவரவியல், வேதியியல், விலங்கியல், வரலாறு, கணிதவியல், மேலாண்மையியல் என 13க்கும் மேற்பட்ட துறைகள் செயல்பட்டு வருகின்றன.
## குறிப்புகள்

## வெளி இணைப்புகள்
* https://www.cncollege.net/  

பகுப்பு:பாரதியார் பல்கலைக்கழக இணைவுக்கல்லூரிகள்
பகுப்பு:ஈரோடு மாவட்டத்திலுள்ள தனியார் கலைக் கல்லூரிகள்
மத்ரதேசம்

**மத்ரதேசம் ** காசுமீரதேசத்திற்கு தென்மேற்கிலும், தெற்கிலும், கேகயதேசத்திற்கு நேர்மேற்கிலும் அழகிய வனங்களினால் அலங்கரிக்கப்பட்ட பூமியாய் பரவி இருந்த தேசம்.

## இருப்பிடம்
இந்த தேசத்தின் நடுவிலிருந்து மேற்கு பாக பூமி முழுவதும் கொஞ்சம் கொஞ்சமாய் மேற்குமுகமாய் சரிந்தும், இந்த தேசத்தின் நடுவிலிருந்து கிழக்கு பாக பூமி முழுவதும் கொஞ்சம் கொஞ்சமாய் கிழக்கிலும், வடக்கிலும் சரிந்தும், இந்த தேசத்திற்கு கிழக்கில் தென் மேற்காக ஓடும் ஐராவதி நதியின் கரை வரையிலும் சாய்வாகவே இருக்கிறது. அதாவது இந்த தேசத்தின் நடுப்பகுதி உயர்ந்தும் கிழக்கு, மேற்கு பாகங்கள் சரிந்தும் மத்தளம் போல் இருப்பதால் இதற்கு மத்தளதேசம் என்ற பெயரும் உண்டு. .

## மலை, காடு, விலங்குகள்
இந்த தேசத்திற்கும் கேகயதேசம்|கேகயதேசத்திற்கும் நடுவில் வடக்கு கிழக்காய் ஓரு மலையுண்டு இதற்கு பகுகூடம் என்று பெயர். இந்தமலையின் தொடர் குன்றுகளும், அடர்ந்த காடுகளாலும், பெரியமலைகளினாலும், சூழப்பட்டுள்ளதால், இத்தேசத்தின் காடுகளில் காட்டு விலங்குகளும், காட்டு மரங்களும் நாவல் மரங்களும் அதிகம் உண்டு. 
## நதிகள்
இந்த மத்ரதேசத்திற்கு மேற்கு பாகத்தில் சிந்துந்தியும், தென்கிழக்கு பாகத்தில் ஐராவதிந்தியும் ஓடி இந்த தேசத்தை செழிக்க வைக்கின்றது.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
காம்போசதேசம்

**காம்போசதேசம் ** இந்தியாவின் வடக்கிலும், காசுமீரதேசத்திற்கு வடகிழக்கிலும், இமயமலையின் மேல்பாகத்திலும், அகன்று விசாலமாக பரவி இருந்த தேசம்.

## இருப்பிடம்
இந்த தேசத்தில் பூமி முழுவதும் எப்பொழுதும் இடைவிடாத பனி, மழை, குளிர் இவைகள் அதிகமாக இருக்கும். இந்த தேசத்திற்கு தெற்கு பாகத்திலே அதிகமான குகைகள் உண்டு,

## மலை, காடு, விலங்குகள்
இந்த தேசத்திற்கு நடுவிலும், மேற்கிலும், தெற்குபாக முழுமையிலும் மலையின் தொடர் குன்றுகளும், அடர்ந்த காடுகளாலும், பெரியமலைகளினாலும், சூழப்பட்டுள்ளதால், இத்தேசத்தின் பரப்பில் அங்கோலம் மரங்கள் அதிகமாக இருக்கும். இத்தேசத்தின்  காடுகளில் **கர்கம்**  என்னும் வெள்ளைக்குதிரைகளும்,கொடிய காட்டு விலங்குகளும் அதிகம் உண்டு. 
## நதிகள்
இந்த காம்போசதேசத்தின் கிழக்கிலும், பாஞ்சாலதேசத்தின் வடகிழக்கு மூலையில் **கங்கோற்பத்தியில்**கங்கையின் சிறு, சிறு அருவிகள் **சைப்யா**, **சதாநீரா** என்ற இரண்டு நதிகளாகி  கிழக்குமுகமாய் ஓடி இந்த தேசத்தை செழிக்க வைக்கின்றது.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
நேபாளதேசம்

**நேபாளதேசம் ** பாஞ்சாலதேசத்திற்கு வடமேற்கிலும், கோசலதேசத்திற்கு வடக்கிலும், ஆரட்டதேசத்திற்கு மேற்கிலும் இமயமலையின் தெற்கிலும், அகன்று விசாலமாக பரவி இருந்த தேசம்.

## இருப்பிடம்
இந்த தேசத்தில் பூமி முழுவதும் எப்பொழுதும் இடைவிடாத பனி, மழை, குளிர் இவைகள் அதிகமாக இருக்கும். இந்த தேசத்திற்கு கிழக்கு பாகத்திலே **ஆயவர்கம்** என்ற ஓர் உபதேசமுண்டு.

## மலை, காடு, விலங்குகள்
இந்த தேசத்திற்கு நடுவில் **தவளகிரி** என்ற பெரிய மலையும், குன்றுகளும், அடர்ந்த காடுகளாலும்,  பெரியமலைகளினாலும், சூழப்பட்டுள்ளதால், இதை மலை நாடு என்றே அழைப்பதுண்டு. இத்தேசத்தின்  காடுகளில் வெள்ளைக் குதிரைகளும், வெண்மை ஆடுகளும் கொடிய காட்டு விலங்குகளும் அதிகம் உண்டு.

## நதிகள்
இந்த நேபாளதேசத்தின் கிழக்கிலும், ஆரட்டதேசத்திற்கு மேற்கிலும், இமயமலையிலிருந்து உருவாகி தெற்கு நோக்கி ஓடுகிற நதி **கௌசிகீ** இந்த தேசத்தை செழிக்க வைக்கின்றது.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
பகுப்பு:நேபாளம்
விதேகதேசம்

**விதேகதேசம் ** இமயமலையில் கங்கை உற்பத்தியாகும் இடத்தில் தெற்கிலும், ஆரட்டதேசத்தைக் காட்டிலும் ஆழமான பூமியாகவும், கோசலதேசத்திற்கு நேர்கிழக்கிலும், அங்கதேசத்திற்கு வடக்கிலும்,  பரவி இருந்த தேசம்.

## இருப்பிடம்
இந்த தேசத்திற்கு மேற்கில் **கண்டகீ** நதிக்கு கிழக்கில் **மலதம்** என்றும், **கரூசம்** என்றும் இரு சிறு தேசங்கள் உண்டு. விதேகதேசம்|விதேகதேசமும் **மலதம்** **கரூசம்** ஆக இருதேசங்களும் சேர்ந்து ஒரு பெரிய அழகிய தேசமாக இருக்கும்.

## மலை, காடு, விலங்குகள்
இந்த தேசம்  கோசலதேசத்திற்கு சமமாய் செழிப்பான தேசமாகும். இமயமலையை அடுத்து இருந்த போதும் பெரிய மலைகளோ, அடர்ந்த காடுகளோ, இல்லை. இத்தேசத்தில் சிறு, சிறு குன்றுகளும், சிறு, சிறு காடுகளும் உண்டு. 
## நதிகள்
இந்த ஆரட்டதேசத்தில்  இமயமலையிலிருந்து உருவாகி தெற்கு நோக்கி ஓடுகிற நதி **கண்டகீ** இந்த தேசத்தை செழிக்க வைக்கின்றது.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
கோவை மையச் சிறை

**கோவை மையச் சிறை** அல்லது **கோயம்புத்தூர் மத்திய சிறைச்சாலை** (*Coimbatore Central Prison*) இந்தியாவில் தமிழ்நாட்டில், கோயம்புத்தூரில் அமைந்துள்ள ஒரு சிறைச்சாலை ஆகும். இந்தச் சிறை 1872 ஆண்டு கட்டப்பட்டது. இந்த சிறையில் 2208 கைதிகள் வரை வைத்துக்கொள்ள அங்கீகரிக்கப்பட்டுள்ளது. இது 167.76 ஏக்கர் உள்ளடக்கிய ஒரு சிறையாகும். வ. உ. சிதம்பரம்பிள்ளை 1908ஆம்  ஆண்டு  ஜூலை 9ம் தேதி இந்த சிறைக்கு அனுப்பப்பட்டார்.

## வெளி இணைப்புகள்
*தமிழ்நாடு சிறைச்சாலைத் துறை 

பகுப்பு:தமிழகச் சிறைகள்
பகுப்பு:தமிழ்நாடு காவல்துறை
பகுப்பு:கோயம்புத்தூர்
படந்தால்

**படந்தால்** என்பது தமிழ்நாட்டில் விருதுநகர் மாவட்டத்தில் சாத்தூர் வட்டத்தில் அமைந்துள்ள ஒரு  வருவாய் கிராமமும் சாத்தூர் ஊராட்சி ஒன்றியத்தைச் சேர்ந்த ஓர் ஊராட்சியும் ஆகும்.

## பெயர் வரலாறு
ஒரு காலத்தில் சாத்தூர் அருகே ஒரு பெரிய ஆலமரம் இருந்தது. மரத்தின் அடியில் பெருமாள் கோயில் ஒன்று இருந்தது. ஆலமரமும் பெருமாள் ஆலயமும் அன்றைய காலத்தில் மிகவும் பிரபலமாக இருந்தது. அந்தப் பெரிய ஆலமரம் படர்ந்தும் செழித்தும் காணப்பட்டது. படர்ந்த ஆலமரம் இருந்த அந்தப் பகுதியை மக்கள் ’படர்ந்த ஆல்’ என அழைத்தனர். அது நாளடைவில் ’படர்ந்தால்’ எனவும் அதன் பின்னர் ’படந்தால்’ எனவும் மருவியது. அந்த மரம் தற்பொழுது இல்லை. கடந்த 1995-ஆம் ஆண்டு பெய்த கனமழையில் அந்த மரம் வேரோடு சாய்ந்து விட்டது.

## கோவில்கள்
# அருள்மிகு ஸ்ரீ பாதாள துர்க்கை அம்மன் திருக்கோயில், படந்தால்.
# அருள்மிகு ஸ்ரீ சக்தி மாரியம்மன் திருக்கோவில், படந்தால்.
# அருள்மிகு ஸ்ரீ வீர காளியம்மன் திருக்கோவில், படந்தால்.
# அருள்மிகு ஶ்ரீ அய்யனார் திருக்கோவில், படந்தால்.

## மேற்கோள்கள்

பகுப்பு:விருதுநகர் மாவட்டத்திலுள்ள கிராமங்கள்
பார்வததேசம்

**பார்வததேசம் ** இமயமலையின் கிழக்கு முனைக்கு தெற்கிலும், ஆரட்டதேசத்திற்கு கிழக்கில் பராக்சோதிசதேத்திற்கு மேற்கில் இமயமலையின் அடிவாரத்தில் பூமியிலும், இமயமலையின் மலை மேலும் பரவி இருந்த தேசம்.

## இருப்பிடம்
இந்த தேசத்தில் பூமி முழுவதும் எப்பொழுதும் இடைவிடாத பனி, மழை, குளிர் இவைகள் அதிகமாக இருக்கும்.

## மலை, காடு, விலங்குகள்
இந்த தேசத்தில் தொடர்குன்றுகளும், பெரிய மலைகளும், அடர்ந்த காடுகளும், சிறு, சிறு குன்றுகளும், சிறு, சிறு காடுகளும் உண்டு. 
## நதிகள்
இந்த பார்வததேசத்தில்  இமயமலையிலிருந்து உருவாகி தெற்கு நோக்கி ஓடுகிற நதி **மகாவேகா** இந்த தேசத்தை செழிக்க வைத்து கிழக்கு நோக்கி ஓடி கொல்கத்தா நகருக்கு அருகில் கங்கையுடன் இணைகிறது.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
காமரூபதேசம்

**காமரூபதேசம் **  சிம்மதேசத்திற்கு வடகிழக்கிலும், பராக்சோதிசதேசத்திற்கு தெற்கிலும், விதேகதேசத்திற்கு நேர்கிழக்கிலும் ஓர் அகன்ற பூமியாய் பரவி இருந்த தேசம்.

## இருப்பிடம்
விந்தியமலைக்கு வடக்கிலுள்ள தேசங்களில் கோசலதேசம் பெரியது, இந்த கோசலதேசத்தை விட காமரூபதேசம் பெரியது.

## மலை, காடு, விலங்குகள்
இந்த தேசம்  கோசலதேசத்திற்கு சமமாய் செழிப்பான தேசமாகும். பெரிய மலைகளும், அடர்ந்த காடுகளும், இத்தேசத்தில் **கஜகிரி,** **அச்வகிரி,** என்ற பெரிய மலைகளும் சிறு, சிறு குன்றுகளும், சிறு, சிறு காடுகளும் உண்டு. இக்காடுகளில் புலி, கரடி, குரங்கு, பலவிதமான கொடிய விலங்குகள் அதிகம் உண்டு.  இத்தேசம் மேற்கிலும், வடக்கிலும் உயர்ந்து **பிரம்மபுத்ரா நதி**யின் கரைவரையில் பூமி தாழ்ந்து இருக்கிறது.
 
## நதிகள்
இந்த காமரூபதேசத்தின்  நேர்கிழக்கில் **பிரம்மபுத்ரா நதி** என்ற பெயருடன் இந்த தேசத்தை செழிக்க வைக்கின்றது.

## விவசாயம்

இமயமலையில்  **பிரம்மபுத்ரா நதி** உருவாகி நேர்கிழக்காக ஓடி  நெல், கோதுமை, பருத்தி, முதலியன விளைகிறது.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
காட்டு வாத்து

**காட்டு வாத்து** (*Mallard*;  /  அல்லது *Wild Duck*, *Anas platyrhynchos*) என்பது அமெரிக்கா, ஐரோப்பியா, ஆசியா, தென் ஆப்பிரிக்கா ஆகிய மிதவெப்பமண்டல மற்றும் அயன அயல் மண்டலங்களில் இனப்பொருக்கம் செய்ய வலசை போகின்றன. இவை ஐரோப்பா, வட ஆசியா, லடாக், திபெத்து முதலிய இடங்களிலிருந்து குளிர்காலத்தில் இந்தியாவுக்கு வருகின்றன. இவை ஆவுத்திரேலியா, நியூசிலாந்து நாடுகளுக்கு அறிமுகப்படுத்தப்பட்ட "அனாட்டினே" துணை இனப் பறவையாகும். இவ்வாத்து "அனாட்டிடே" குடும்பத்தைச் சேர்ந்ததாகும்.

## உசாத்துணை

## வெளி இணைப்புகள்

* Mallard at A to Z of UK Birds RSPB
* Northern Mallard at Birds in Backyards 
* BirdGuides Mallard Page 
* Mallard Species Account – Cornell Lab of Ornithology
* Ageing and sexing by Javier Blasco-Zumeta & Gerd-Michael Heinze  (PDF; 5.7&nbsp;MB)
* Mallards at ducks.jamrent.org

பகுப்பு:வாத்துகள்
பராக்சோதிசதேசம்

**பராக்கோதிசதேசம் ** காமரூபதேசத்திற்கு வடக்கில், இமயமலையின் கிழக்குமுனையில் மிகவும் பெரியதாக பரவி இருந்த தேசம்.

## இருப்பிடம்
இந்த தேசத்தில் பூமி முழுவதும் எப்பொழுதும் இடைவிடாத பனி, மழை, குளிர் இவைகள் அதிகமாக இருக்கும். பூமி மட்டம் மேற்கில் உயர்ந்தும் பிரம்ம்புத்ரா நதி ஓரமாய் சரிவாகவும் இருக்கிறது. சீனதேசத்தைப் போல் பெரிய தேசமாகும்.

## மலை, காடு, விலங்குகள்
இந்த தேசத்தின் மேற்கில்  இமயமலையை அடுத்து இருந்த போதும் பெரிய மலைகளோ, அடர்ந்த காடுகளோ, இல்லை. இத்தேசத்தில் சிறு, சிறு குன்றுகளும், சிறு, சிறு காடுகளும் உண்டு. இக்காடுகளில் புலி, கரடி, குரங்கு, பலவிதமான கொடிய விலங்குகள் அதிகம் உண்டு.

## நதிகள்
இந்த **பராக்கோதிசதேசத்திற்கு**  இமயமலையில் உருவாகி நேர்கிழக்காக ஓடி,**பிரம்மபுத்ரா நதி** என்ற பெயருடன் இந்த தேசத்தை செழிக்க வைக்கின்றது.

## விவசாயம்

**பராக்கோதிசதேசத்தின்**  **பிரம்மபுத்ரா ** நதியினால் நெல், கோதுமை, பருத்தி, முதலியன விளைகிறது.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
பொன்னம்பலமேடு

**பொன்னம்பலமேடு** (Ponnambalamedu) இது கேரளம் மாநிலம், பத்தனம்திட்டா மாவட்டம், ரானி வட்டத்தில்,  மேற்குத் தொடர்ச்சி மலைத்தொடரில் இருக்கும் பெரியார் தேசியப் பூங்காவின் பாதுகாக்கப்பட்ட பகுதியாகும்.

## இதன் சிறப்பு
இங்கு சபரிமலை வழிபாட்டாளர்களுக்கு ஒவ்வொரு ஆண்டும் தைப்பொங்கல் / மகர சங்கிராந்தி (ஜனவரி 14) அன்று சூரிய மறைவிற்குப்பின்  மகர ஒளி ஏற்றிக் காட்டப்படுகிறது
 
## மேற்கோள்கள்

## வெளி இணைப்புகள்
*விக்கிமேப்பியாவில் பொன்னம்பலமேடு அமைவிடம்
பகுப்பு:கேரளம்
சிவன்மலை

**சிவன்மலை** (*Sivanmalai*) தமிழ்நாட்டில் திருப்பூர் மாவட்டம், காங்கேய வட்டத்தைச் சேர்ந்த வருவாய் கிராமமும், காங்கேயம் ஊராட்சி ஒன்றியத்தைச் சேர்ந்த ஊராட்சியும் ஆகும்.

## சிறப்பு
இவ்வூரில் அமைந்துள்ள சுப்பிரமணியர் கோயில் தமிழ்நாட்டின் புகழ்வாய்ந்த முருகன் கோயில்களில் ஒன்று. அருணகிரிநாதரால் திருப்புகழில் பாடப்பட்ட பெருமை கொண்ட திருக்கோயில்.

## மேலும் படிக்க
* ஊதியூர்
* சென்னிமலை

## மேற்கோள்கள்

பகுப்பு:திருப்பூர் மாவட்டத்திலுள்ள கிராமங்கள்
கில்டேபிராண்டு சரக்கிளி

**கில்டேபிராண்டு சரக்கிளி** (*Hildebrandt's Starling*; *Lamprotornis hildebrandti*) என்பது சரக்கிளி இனப் பறவையாகும். இது சிறப்பின வகையும் முன்னர் "செல்லி சரக்கிளி" இனத்தினுள் உட்படுத்தப்பட்டிருந்தது. இவை எத்தியோப்பியா, சோமாலியா முதல் கென்யா வரை காணப்பட்டன. கில்டேபிராண்டு சரக்கிளி மற்றும் செல்லி சரக்கிளி என்பன மேற்கு ஆப்பிரிக்காவின் ஒரு சரக்கிளியுடன் சிறப்பின வகையாக இணைக்கப்பட்டது. இது தற்போது "நோட்டாகுஸ்" இனத்தினுள் வகைப்படுத்தப்பட்டுள்ளது. இப்பறவை சேர்மானிய ஆய்வாளரும் மாதிரியை கொண்ட முதல் ஐரோப்பியருமாக "யோகானஸ் கில்டேபிராண்டு" என்பவரின் பெயரைக் கொண்டுள்ளது.

## உசாத்துணை

## வெளி இணைப்புகள்
* 

பகுப்பு:சரக்கிளி
மீச்சிறப்பு சரக்கிளி

**மீச்சிறப்பு சரக்கிளி** (*Superb Starling*; *Lamprotornis superbus*) என்பது சரக்கிளி இனப் பறவையாகும். இது எத்தியோப்பியா, சோமாலியா, உகண்டா, கென்யா, தன்சானியா உள்ளிட்ட கிழக்கு ஆப்பிரிக்காவில் பொதுவாகக் காணபப்டும். இது *Spreo superbus* என்ற உயிரியற் பெயரால் அறியப்பட்டது.

## உசாத்துணை

* 

## வெளி இணைப்புகள்

* Superb Starling videos, photos & sounds on the Internet Bird Collection

பகுப்பு:சரக்கிளி
பளபளப்பு சரக்கிளி

**பளபளப்பு சரக்கிளி** (*Cape Starling*, *Red-shouldered Glossy-starling* அல்லது *Cape Glossy Starling*; *Lamprotornis nitens*) என்பது சரக்கிளி இனப் பறவையாகும்.

இது அங்கோலா, போட்சுவானா, கொங்கோ, காபோன், லெசோத்தோ, மொசாம்பிக்கு, நமிபியா, தென் ஆப்பிரிக்கா, சுவாசிலாந்து, சம்பியா, சிம்பாபே ஆகிய நாடுகளில் காணப்படும். 22 செமீ வரை வளரும் இப்பறவைகள் பற்றைகள், குறுங்காடுகள் மற்றும் கானகங்களில் வசிக்கும்.

## உசாத்துணை

## வெளி இணைப்புகள்

* (Red-shouldered Glossy-starling = ) (Cape) Glossy Starling - Species text in The Atlas of Southern African Birds.

பகுப்பு:சரக்கிளி
திவான்

**திவான்** என்ற தலைப்பில் உள்ள கட்டுரைகள்:

* திவான் (பிரதம அமைச்சர்), இந்திய சுதேச சமத்தான அமைச்சர் பதவி
* திவான் பகதூர் - பிரித்தானிய இந்தியாவில் நாட்டிற்கு சிறந்த சேவை புரிந்த தனிநபர்களுக்கு வழங்கப்பட்ட ஓர் பட்டம்.
* திவான் பகதூர் (திரைப்படம்) - தமிழ்த் திரைப்படம்
* திவான் (திரைப்படம்) - தமிழ்த் திரைப்படம்
----
உத்கலதேசம்

**உத்கலதேசம் ** சித்ரகூட மலைக்கு தெற்கிலும் ஹேஹயதேசத்திற்கு கிழக்கிலும், **மகோத** நதியின் கரை முதல் **வைதரணீ** நதி உற்பத்தியாகும் இடம் வரையிலும் பரவி இருந்த தேசம்.

## இருப்பிடம்
இந்த தேசம்  கோசலதேசத்திற்கு சமமாய் செழிப்பான தேசமாகும். **மகோத** நதியின் தென்பாகமெல்லாம் மேகலதேசம் என்றும், வடக்கில்  **வைதரணீ** நதி அருகே உள்ள பூமியெல்லாம் பல்லாடதேசம் என்றும் இரு உபதேசங்களை உடையதாகிறது.

## மலை, காடு, விலங்குகள்
இந்த தேசத்தின் மேற்கில்  ஹேஹயதேசத்திற்கு அருகில் **கந்தர்வகிரி** என்ற மலையும், அடர்ந்த காடுகளும், நிறைந்து இருக்கிறது.  இத்தேசத்தில் சிறு, சிறு குன்றுகளும், சிறு, சிறு காடுகளும் உண்டு.

## நதிகள்
இந்த உத்கலதேசத்தின்  மேற்குபாகத்தில்  **மகோத** நதி ஓடி  இந்த தேசத்தை செழிக்க வைக்கின்றது. **மகோத** நதி இந்த உத்கலதேசத்தை கடந்து கிழக்குக் கடலில் வீழ்கிறது.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
சிம்மதேசம்

**சிம்மதேசம் ** வங்கதேசத்திற்கு நேர்கிழக்கிலும் காமரூபதேசத்திற்கு தெற்கிலும், **பிரம்மபுத்ரா ** நதியின் மேற்கு கரையில் உதயகிரி வரையிலும் பரவி இருந்த தேசம்.

## இருப்பிடம்
இந்த தேசத்தின் பூமிமட்டம் இதற்கு கிழக்கே ஓடும்  **பிரம்மபுத்ரா ** நதியின் அடிக்கரை வரை பூமி சமமாக இருப்பதால் மிகவும் செழிப்புடன் இருக்கிறது.

## மலை, காடு, விலங்குகள்
இந்த தேசம்  சிம்மதேசத்தின் பூமி இமயமலையை அடுத்து இருந்த போதும் பெரிய மலைகளோ, அடர்ந்த காடுகளோ, நிறைந்து இருக்கிறது.  இத்தேசத்தில் சிறு, சிறு குன்றுகளும், சிறு, சிறு காடுகளும் உண்டு. இக்காடுகளில் புலி, கரடி, குரங்கு, பலவிதமான கொடிய விலங்குகள் இல்லை. 
## நதிகள்
இந்த சிம்மதேசத்தின்  மேற்குபாகத்தில் தெற்குமுகமாய் ஓடும் **ரேவதிநதி** பல பிரிவுகளாய் பிரிந்து ஓடி  இந்த தேசத்தை செழிக்க வைக்கின்றது. **பிரம்மபுத்ரா ** நதியின் சில பிரிவுகளும் இந்த தேசத்தை செழிக்க வைக்கின்றது.

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:மகாபாரதத்தில் நாடுகள்
வங்கதேசம் (புராதனம்)

**வங்கதேசம் ** அங்கதேசத்திற்கு கிழக்கிலும், மகததேசத்தின் தெற்கிலும், கலிங்க நாட்டிற்கு வடக்கிலும்,   உதயகிரி வரையிலும் பரவி இருந்த தேசம் ஆகும்.

## இருப்பிடம்
இந்த தேசம்  கொல்கத்தா நகரமிருக்கும் மாகாணத்திற்கு பௌண்ட்ர தேசம் என்றும்  அதற்கு மேற்கில் கௌடம் என்றும் இதற்கு இரு உப தேசங்கள் உண்டு .

## மலை, காடு, விலங்குகள்
இந்த தேசத்தில் சிறிய மலையும், அடர்ந்த காடுகளும், நிறைந்து இருக்கிறது.  இத்தேசத்தில் சிறு, சிறு குன்றுகளும், சிறு, சிறு காடுகளும் குறைவாகவும், செழிப்பான நல்ல பூமி அதிகமாகவும் இருக்கும். இந்த மலைகளில் ஹரிகிரி, ஹரிகிரி என்னும் இரு மலைகளே மிகச்சிறந்தவை.

## நதிகள்
பிரம்மபுத்திரா ஆறு மற்றும் கங்கை ஆறுகள் Superscript text வங்கதேசத்தின் வழியாக பாய்ந்து, வங்காள விரிகுடாவில் கலக்கிறது.  

## கருவி நூல்
*புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு

பகுப்பு:இந்திய அரச மரபுகள்
திவான் (திரைப்படம்)

***திவான்*** 2003ல் வெளிவந்த இந்திய திரைப்படமாகும். சூர்யபிரகாஷ் இயக்கிய இப்படத்தில் சரத்குமார், கிரண் ராத்தோட், வடிவேலு (நடிகர்), சிறீமன், ஜெய் பிரகாசு ரெட்டி, சர்மிலி, ஆனந்த் ராஜ் (நடிகர்) மற்றும் மனோரம்மா ஆகியோர் நடித்திருந்தனர்.

 
## நடிகர்கள்
* சரத்குமார் - ராகவன் / துரைசிங்கம்
* கிரண் ராத்தோட் - கீதா
* வடிவேலு (நடிகர்) - வேலு
* சர்மிலி - மீனாட்சி
* ஆனந்த் ராஜ் (நடிகர்) - மீனாட்சி தந்தை
* மனோரம்மா - துரைசிங்கம் தங்கை
* ஜெய பிரகாஷ் ரெட்டி- காத்தவராயன்
* சிறீமன் - துரைசிங்கம் மகன்
* ரவி ராகவேந்திரா
* உதய் பிரகாஷ் -சந்திரன்
* அஜய் ரத்தினம்
* விஜயன்
* பொன்னம்பலம்
* பெசன்ட் ரவி
* தளபதி தினேஷ்
* தென்னவன்
* மனோபாலா
* பாலு ஆனந்த்
* அல்வா வாசு
* மதன் பாப்
* சூர்யகாந்த்
* முத்துக்காளை -மருத முத்துக்காளை

## ஆதாரம்

பகுப்பு:இந்தியத் தமிழ்த் திரைப்படங்கள்
பகுப்பு:2003 தமிழ்த் திரைப்படங்கள்
பகுப்பு:எஸ். ஏ. ராஜ்குமார் இசையமைத்த திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:ஆனந்த் ராஜ் நடித்த திரைப்படங்கள்
பொன்னம்பலம் (நடிகர்)

**பொன்னம்பலம்** தமிழ் நடிகர், திரைப்படத் தயாரிப்பாளர், இயக்குநராவார். இவர் தமிழ்த் திரைப்படங்களில் முக்கிய கதாப்பாத்தரங்களில் நடித்துள்ளார்.

## வாழ்க்கை வரலாறு
2011 பிப்ரவரியில் அ.இ.அ.தி.முகாவில் இணைந்தார்.

## திரைப்படங்கள்

## சண்டை பயிற்சியாளராக

## ஆதாரங்களும் மேற்கோள்களும்

## வெளி இணைப்புகள்
*

பகுப்பு:இந்தியத் திரைப்பட நடிகர்கள்
பகுப்பு:வாழும் மக்கள்
பகுப்பு:1963 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:பிக் பாஸ் தமிழ் போட்டியாளர்கள்
திருவாபரணம்

**திருவாபரணம்** (Thiruvabharanam) (മലയാളം) இது சபரிமலையில் குடிகொண்டிருக்கும் ‎இறைவனான சுவாமி ஐயப்பனுக்கு அணிவிக்கப்படும் ஆபரணம் ஆகும்.

மூன்று பெட்டிகளில் உள்ள புனிதமான ஆபரணங்களை, மகரவிளக்கு திருவிழா ‎நடைபெறுவதற்கு மூன்று நாள் முன்னதாக, பந்தளம் அரண்மனையில் இருந்து சபரிமலைக்கு (80 கி.மீ) தலைச்சுமையாகப் புறப்படும். இந்த ஆபரணப் பெட்டியைச் சுமப்பதற்காகவே, பாரம்பரியமாகவே சில குடும்பங்கள் இருக்கின்றன. 
## திருவாபரணப் பெட்டிகள்
#### திருவாபரணப் பெட்டி
ஐயப்பன் சன்னதி
#திருமுகம்(சாஸ்தாவின் முகக் கவசம்)
#ப்ரபா மண்டலம் (ப்ரபாவளி)
#வலிய சுரிகை (பெரிய கத்தி)
#செறிய சுரிகை (சிறிய கத்தி)
#யானை, விக்ரஹம்-2
#கடுவாய் புலி விக்ரஹம் 1
#வெள்ளி கட்டிய வலம்புரிச் சங்கு
#பூர்ணா புஷ்கலா தேவியர் உருவம்
#பூத்தட்டம் (பூக்களை வைக்கும் தங்கத் தட்டு)
#நவரத்தின மோதிரம்
#சரப்பளி மாலை
#வில்வ மாலை (தங்க இதழ்களால் ஆனது)
#மணி மாலை (நவரத்னங்களால் ஆனது)
#எருக்கம் பூ மாலை (தங்க எருக்கம்பூக்களால் ஆனது)

#### வெள்ளிப் பெட்டி
மாளிகைபுறம் சன்னதி
#தங்கக்குடம் 
#பூஜா பாத்திரங்கள்
### கொடிப்பெட்டி
மாளிகைப்புறம் சன்னதி
#யானைக்கான நெற்றிப்பட்டம் 
#தலைப்பாறை மற்றும் உடும்பாறை மலைக்கான கொடிகள்
#குடை மற்றும் யானை ஊர்வலத்துக்கான பொருட்கள்

## மேற்கோள்கள்

## வெளி இணைப்புகள்
*திருவாபரணம் பற்றிய சில தகவல்கள்! தினமலர்

பகுப்பு:இந்து சமய வழிபாட்டுப் பொருட்கள்
பகுப்பு:ஐயப்பன்
கிரகஸ்தம்

**கிரகஸ்தம்** எனப்படும் **இல்லறம்** என்பது, ஒருவன் வர்ணாசிரம தர்மத்தின்படி,  பிரம்மச்சர்யம் என்ற நிலையைக் கடந்து  ஒரு பெண்னை திருமணம் செய்து கொண்டு நல்வழியில் பொருள் ஈட்டி கர்ம யோகம் மற்றும் பக்தி யோகம் வழியில் வாழ்க்கையை நடத்துவதாகும். இதுவே கிரகஸ்த தர்மத்தின் இலக்கணமாகும். பகவான் ஸ்ரீகிருஷ்ணர் பகவத் கீதையில் வீடுபேறு அடைவதற்கு இல்லறமே நல்லறம் என்று கர்ம யோகம் எனும் தலைப்பில் விளக்கியுள்ளார். நன்மக்களை பெற்று தர்ம வழியில் ஈட்டிய பொருளை பயன்படுத்த வேண்டும்.

## கிரகஸ்த தர்ம கடமைகள்
இல்லற வாழ்வில் ஈடுபடுபவன் அறவழியில் பணம் ஈட்டி, இல்லறத்தை நல்லறமாக நடத்த வேண்டும். மேலும் தவம், யாகம், யக்ஞம், தானம், அகிம்சை, பொருமை ஆகிய நற்பண்புகளை இல்லற தர்மத்தில் கடைபிடிக்க வேண்டும். இல்லறத்தார்கள் பஞ்ச மகாயக்ஞங்கள் எனும் கர்மங்கள் செய்வது சிறந்தது என இந்து சமய வேத வேதாந்த சாத்திரங்கள் கூறுகிறது. யக்ஞம் ஐந்து வகைப்படும்.

1. தேவ / பிரம்ம யக்ஞம்:- வேத மந்திரங்களினால் வேள்விகள் வளர்த்து தேவர்களுக்கு ஹவிஸ் அளித்து மகிழ்விப்பதே தேவ அல்லது பிரம்ம யக்ஞம் எனப்படும்.

2. ரிஷி / முனி யக்ஞம்:-  உபநிடதங்கள்,  பிரம்ம சூத்திரம், பகவத் கீதை,  இதிகாசங்கள்,  திருமுறைகள்,  திருக்குறள் போன்ற தெய்வீக நூல்களை கேட்டல், படித்தல் மற்றும் படித்தவைகளை மீண்டும் மீண்டும் மனதால் சிந்தித்தலே ரிஷி யக்ஞம் / முனி யக்ஞம் ஆகும்.

3. பித்ரு யக்ஞம்:-  நீத்தார் வழிபாட்டின் மூலம் தமது மூதாதைர்களுக்கு சிரார்த்தம்,  திதி,  தர்ப்பணம் கொடுப்பதின் மூலம் இறந்த முன்னோர்களை மகிழ்விப்பது.

4. மனுஸ்ய யக்ஞம்:-  வீட்டிற்கு வரும் விருந்தினர்களுக்கு அமுது படைத்து விருந்தோம்புவது.

5. பூத யக்ஞம்:-  பசு, காகம் முதலிய விலங்குகளுக்கு உணவு படைத்தல்.

இல்லற தர்மத்தில் இருந்தாலும்,  பகவானிடம் பக்தி செலுத்த வேண்டும். படைக்கப்பட்ட பொருள்கள் எல்லாம் ஒரு காலாத்தில் அழியும் தன்மை உடையதோ அவ்வாறே கண்ணுக்குப் புலப்படாத சொர்க்கம் முதலிய லோகங்களும் அழியும் தன்மை உடையது என்று இல்லறத்தான் அறிந்து அதன்படி வாழ வேண்டும்.

உடல் மற்றும் வீடு போன்ற பொருட்களில் “ நான் - எனது ” (அகங்காரம் - மமகாரம்) என்ற கர்வம் இன்றி வாழ வேண்டும். பொறுப்புணர்வு கொண்ட  மகன்களிடம், குடும்பப் பொறுப்புகளை ஒப்படைத்து விட்டு, கிரகஸ்தன் (இல்லறத்தான்), தன் மனைவியை மகன்களிடம் ஒப்படைத்துவிட்டு அல்லது தன்னுடன் அழைத்துக் கொண்டு வனப் பிரஸ்த ஆசிரம (காட்டில் வாழ்தல்) தர்மத்தை ஏற்றுக் கொண்டு, பின்பு சந்நியாச தர்மத்தை ஏற்கவேண்டும்.

## இவற்றையும் காண்க
* வானப்பிரஸ்தம்
* சந்நியாசம்
*பிரம்மச்சர்யம்

## உதவி நூல்
* மனு தரும சாத்திரம், மூன்றாவது அத்தியாயம், சுலோகம் 67 முதல் 149 முடிய.

## வெளி இணைப்புகள்
* ஆதிசங்கரரின் வேதாந்த சூத்திரங்கள், தொகுதி 1 http://sacred-texts.com/hin/sbe34/index.htm
* ஆதிசங்கரரின் வேதாந்த சூத்திரங்கள், தொகுதி 2 http://sacred-texts.com/hin/sbe34/index.htm

## மேற்கோள்கள்

பகுப்பு:இந்து மெய்யியல் கருத்துருக்கள்
பகுப்பு:வைதிக மெய்யியல்கள்